RESOLUCIÓN do 31 de agosto de 2007 pola que se ordena a publicación do acordo do Consello da Xunta de Galicia do 30 de agosto de 2007 polo que se aproba a modificación da relación de postos de traballo dos órganos superiores da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/09/2007

A aprobación da modificación da relación de postos de traballo dos órganos superiores da Presidencia da Xunta de Galicia xustifícase pola necesidade de adaptar ao Decreto 145/2007, do 19 de xullo, polo que se modifica o Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia e o Decreto 157/2007, do 26 de xullo, polo que se crea a Delegación da Xunta de Galicia en Bos Aires (República Arxentina) e se desenvolven a súa estrutura orgánica e funcións.
En consecuencia, por proposta da Presidencia da Xunta de Galicia, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día trinta de agosto de dous mil sete, adoptou o seguinte
ACORDO:
Primeiro.-Aprobar a modificación da relación de postos de traballo dos órganos superiores da Presidencia da Xunta de Galicia nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar de libre designación, ademais dos postos de traballo con nivel de complemento de destino comprendido entre 28 (inclusive) e 30, os de nivel inferior que a continuación se relacionan, de acordo coas motivacións que se especifican, todo iso de conformidade co disposto no artigo 28 da Lei 4/1988, do 26 de maio, da función pública de Galicia:
Ver referencia pdf "17600D002P007.PDF"
Visto o acordo adoptado polo Consello da Xunta de Galicia na súa reunión do trinta de agosto de dous mil sete, relativo á aprobación da modificación da relación de postos de traballo dos órganos superiores da Presidencia da Xunta de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 31 de agosto de 2007.
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "17600D002P007.PDF"
Ver referencia pdf "17600D004P009.PDF"
CÓDIGO - DESCRICIÓN DAS TITULACIÓNS ACADÉMICAS
2010	ENXEÑARÍA DE TELECOMUNCAC.
2062	LICENCIADO EN DEREITO
2071	FILOLOXÍA GALEGA
2077	FILOLOXÍA ROMÁNICA
2079	FILOLOX. HISPÁN. (GALAICO-PORTUGUESA)
CÓDIGO - DESCRICIÓN DAS FORMACIÓNS ESPECÍFICAS
007	EXP. XESTIÓN ORZAMENTARIA
009	EXP. XESTIÓN ECONÓMICA
020	COÑECEMENTOS INFORMÁTICA NIVEL USUARIO.
030	COÑECEMENTOS INGLÉS
032	COÑECEMENTOS FRANCÉS
497	LICENCIADO EN ECONÓMICAS (MÉRITO).
501	LCDO. DEREITO (MÉRITO)
506	LICENCIADO EN ECONÓMICAS/EMPRESARIAIS (MÉRITO).
640	PARA PERSOAL DOUTRA ADMINISTRACIÓN, CURSO DE PERFECCIONAMENTO
DE GALEGO (RI).
649	EXPERIENCIA TRADUCIÓN ENTRE GALEGO E CASTELÁN.
CÓDIGO - DESCRICIÓN DOUTRAS ADMINISTRACIÓNS
A11	ADSCRICIÓN INDISTINTA A FUNCIONARIOS DA XUNTA DE GALICIA,
ESTADO E CC.AA.
AXG	ADSCRICIÓN EXCLUSIVA A FUNCIONARIOS DA XUNTA DE GALICIA.